
ŠAKIŲ RAJONO SAVIVALDYBĖS TARYBA

SPRENDIMAS

DĖL ŠAKIŲ „VARPO“ PAGRINDINĖS MOKYKLOS NUOSTATŲ TVIRTINIMO

2013 m. liepos 25 d. Nr. T-284
Šakiai


Rajono savivaldybės taryba, vadovaudamasi Lietuvos Respublikos Vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 4 dalimi, 18 straipsnio 1 dalimi, Švietimo įstatymo (Žin., 1991, Nr. 23-593; 2003, Nr. 63-2853; 2011, Nr. 38-1804)  43 straipsnio 3 dalimi, Biudžetinių įstaigų įstatymo (Žin., 1995, Nr. 104-2322; 2010, Nr. 15-699) 6 straipsnio 5 dalimi bei atsižvelgdama į mokyklos tarybos pritarimą, nusprendžia:
 
1. Patvirtinti Šakių „Varpo“ pagrindinės mokyklos nuostatus (pridedama).

2. Įgalioti Šakių „Varpo“ pagrindinės mokyklos direktorių pasirašyti mokyklos nuostatus ir juos įregistruoti Juridinių asmenų registre.

3. Pripažinti netekusiu galios rajono savivaldybės tarybos 2012 m. balandžio 13 d. sprendimo Nr. T-162 „Dėl Siesartėnų ir Šakių „Aukuro“ pagrindinių mokyklų bei Šakių „Varpo“ vidurinės mokyklos reorganizavimo tvirtinimo“ 4 punktą.

4. Nustatyti, jog šis sprendimas įsigalioja nuo 2013 m. rugsėjo 1 d.
Meras









Juozas Bertašius

